ట్రెవర్ బార్బర్

రిచర్డ్ ట్రెవర్ బార్బర్ (1925, జూన్ 3 - 2015, ఆగస్టు 7) న్యూజీలాండ్ మాజీ క్రికెటర్. 1956లో వెస్టిండీస్‌తో వెల్లింగ్‌టన్‌లో ఒక టెస్టు ఆడాడు.

 జననం, విద్య 
బార్బర్ 1925, జూన్ 3న వెల్లింగ్‌టన్‌కు ఉత్తరాన ఉన్న కపిటి తీరంలో ఒటాకిలో జన్మించాడు. అక్కడ ఇతని కుటుంబానికి డైరీ ఫామ్ ఉంది. వెల్లింగ్టన్ కళాశాలలో బోర్డర్‌గా చదివాడు.

 క్రికెట్ రంగం 
మిడిల్-ఆర్డర్ బ్యాట్స్‌మెన్ గా రాణించాడు. బార్బర్ 1945-46 నుండి 1958-59 వరకు వెల్లింగ్‌టన్ తరపున, 1959-60లో సెంట్రల్ డిస్ట్రిక్ట్స్ తరపున క్రికెట్ ఆడాడు. 1953-54లో వెల్లింగ్‌టన్‌లో ఒటాగోపై తన ఏకైక సెంచరీ (117 పరుగులు) చేశాడు. ఇది అతను వికెట్ కీపింగ్ చేసిన రెండు ప్లంకెట్ షీల్డ్ మ్యాచ్‌లలో ఒకటి. 1950-51, 1951-52, 1955-56 నుండి 1957-58 వరకు వెల్లింగ్టన్, 1959-60లో సెంట్రల్ డిస్ట్రిక్ట్‌లకు కెప్టెన్‌గా ఉన్నాడు. వెల్లింగ్టన్ 1956-57లో ఇతని కెప్టెన్సీలో షీల్డ్‌ను గెలుచుకున్నది. 1958 ఫిబ్రవరిలో నార్త్ ఐలాండ్, సౌత్ ఐలాండ్ మధ్య జరిగిన ట్రయల్ మ్యాచ్‌లో నార్త్ ఐలాండ్ రెండవ ఇన్నింగ్స్‌లో 51 పరుగులతో యాభై స్కోరు చేసిన ఇరువైపులా ఉన్న ఏకైక ఆటగాడిగా నిలిచాడు. కానీ అతను తదుపరి ఇంగ్లాండ్ పర్యటనకు ఎంపిక కాలేదు.

 చివరి జీవితం 
షెల్ ఆయిల్ కంపెనీలో పనిచేశాడు, అక్కడ క్రికెట్, గోల్ఫ్ స్పాన్సర్‌షిప్‌కు బాధ్యత వహించాడు. 2013, మార్చి 1న సామీ గిల్లెన్ మరణంతో, బార్బర్ జీవించివున్న అత్యంత వృద్ధ న్యూజీలాండ్ టెస్ట్ క్రికెటర్‌ అయ్యాడు.  90 సంవత్సరాల వయస్సులో 2015, ఆగస్టు 7న మరణించాడు. ఇతని మరణం తరువాత, జాన్ రీడ్ మనుగడలో ఉన్న న్యూజీలాండ్ టెస్ట్ క్రికెటర్లలో అత్యంత వృద్ధుడు అయ్యాడు.

 మూలాలు 

 బాహ్య లింకులు 

 Trevor Barber at Cricinfo
 Trevor Barber at Cricket Archive
 "The first thing you'd do was go out there and dominate the bowlers"

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:2015 మరణాలు
వర్గం:1925 జననాలు